พระราชกฤษฎีกาพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์(ฉบับที่ ๓)พ.ศ. ๒๕๑๓ ภูมิพลอดุลยเดช ป.ร.ให้ไว้ ณ วันที่ ๔ธันวาคม พ.ศ. ๒๕๑๓เป็นปีที่ ๒๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแก้ไขเพิ่มเติมพระราชกฤษฎีกาว่าด้วยการจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์อาศัยอำนาจตามความในมาตรา ๑๕๓ของรัฐธรรมนูญแห่งราชอาณาจักรไทยมาตรา ๗ และมาตรา ๔๘แห่งพระราชบัญญัติมหาวิทยาลัยธรรมศาสตร์ พ.ศ. ๒๔๙๕ และมาตรา ๔๓แห่งพระราชบัญญัติมหาวิทยาลัยธรรมศาสตร์ พ.ศ. ๒๔๙๕ซึ่งแก้ไขเพิ่มเติมโดยพระราชบัญญัติมหาวิทยาลัยธรรมศาสตร์ (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์(ฉบับที่ ๓) พ.ศ. ๒๕๑๓มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกความในมาตรา ๔แห่งพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์ พ.ศ.๒๔๙๗ซึ่งแก้ไขเพิ่มเติมโดยพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์(ฉบับที่ ๒) พ.ศ. ๒๕๐๘ และให้ใช้ความต่อไปนี้แทนมาตรา ๔การเรียกชื่อปริญญาในคณะสังคมสงเคราะห์ศาสตร์และการใช้อักษรย่อให้กำหนดดังนี้(๑) ผู้ได้ปริญญาตรีในแผนกสังคมสงเคราะห์ศาสตร์เรียกว่าสังคมสงเคราะห์ศาสตร์บัณฑิต ใช้อักษรย่อว่า สส.บ.ผู้ได้ปริญญาโทหรือปริญญาเอกในแผนกนี้เรียกว่าสังคมสงเคราะห์ศาสตร์มหาบัณฑิต หรือ สังคมสงเคราะห์ศาสตร์ดุษฎีบัณฑิตใช้อักษรย่อว่า สส.ม. หรือ สส.ด. แล้วแต่กรณี(๒) ผู้ได้ปริญญาตรีในแผนกสังคมวิทยาและมานุษยวิทยาเรียกว่า สังคมวิทยาและมานุษยวิทยาบัณฑิต ใช้อักษรย่อว่า สม.บ.ผู้ได้ปริญญาโทหรือปริญญาเอกในแผนกนี้เรียกว่าสังคมวิทยาและมานุษยวิทยามหาบัณฑิต หรือ สังคมวิทยาและมานุษยวิทยาดุษฎีบัณฑิตใช้อักษรย่อว่า สม.ม. หรือ สม.ด. แล้วแต่กรณีมาตรา ๔ให้ยกเลิกความในมาตรา ๕แห่งพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์ พ.ศ.๒๔๙๗ซึ่งแก้ไขเพิ่มเติมโดยพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์(ฉบับที่ ๒) พ.ศ. ๒๕๐๘ และให้ใช้ความต่อไปนี้แทนมาตรา ๕ครุยวิทยฐานะสำหรับปริญญาบัณฑิตของคณะสังคมสงเคราะห์ศาสตร์ให้กำหนดดังนี้ชั้นปริญญาตรี ครุยทำด้วยผ้า แพร หรือเสิร์จ สีดำเย็บเป็นเสื้อคลุมยาวเหนือข้อเท้าพอประมาณ หลังจีบ แขนกว้างยาวตกข้อศอกมีพาดบ่าซ้ายทำด้วยแพร เสิร์จ หรือกำมะหยี่สีเลือดหมูสำหรับแผนกสังคมสงเคราะห์ศาสตร์และสีชมพูสำหรับแผนกสังคมวิทยาและมานุษยวิทยา ประกอบด้วยวงกลมผ่าศูนย์กลาง ๗เซนติเมตร บนวงกลมมีตราธรรมจักรทำด้วยโลหะสีทองขอบลงยาสีแดง ตอนล่างมีอักษรย่อม.ธ. ลงยาสีน้ำเงิน ตรงกลางมีพานรัฐธรรมนูญสีทอง ด้านหน้าของพาดบ่ายาวตามลำตัวประมาณ๕๕ เซนติเมตร มีแถบสีขาวทำด้วยไหมพรมหรือขนสัตว์ที่ปลายพาดบ่า กว้าง ๑๐ เซนติเมตรยาว ๑๕ เซนติเมตรหนึ่งแถบ ด้านหลังมีจีบยาวตามลำตัวประมาณ ๕๐ เซนติเมตรมีแถบที่ปลายพาดบ่าเช่นเดียวกับด้านหน้าหนึ่งแถบประกอบด้วยหมวกแผ่นสี่เหลี่ยมด้านเท่ามุมตัดสีดำ ทำด้วยผ้า แพร หรือเสิร์จมีพู่ห้อยสีเลือดหมูสำหรับแผนกสังคมสงเคราะห์ศาสตร์และสีชมพูสำหรับแผนกสังคมวิทยาและมานุษยวิทยาชั้นปริญญาโท เช่นเดียวกับปริญญาตรีแต่มีแถบสีขาวบนพาดบ่าเพิ่มขึ้นอีกด้านละหนึ่งแถบ สูงจากแถบเดิม ๕ เซนติเมตรชั้นปริญญาเอก เช่นเดียวกับชั้นปริญญาโทแต่มีแถบสีขาวบนพาดบ่าเพิ่มขึ้นอีกด้านละหนึ่งแถบ สูงจากแถบบน ๕ เซนติเมตรผู้รับสนองพระบรมราชโองการจอมพล ถนอม กิตติขจรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการจัดตั้งแผนกวารสารศาสตร์ คณะสังคมสงเคราะห์ศาสตร์เป็นแผนกอิสระวารสารศาสตร์และสื่อสารมวลชนจึงจำเป็นต้องแก้ไขเพิ่มเติมพระราชกฤษฎีกาว่าด้วยการจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์โดยพระราชกฤษฎีกาฉบับนี้วิชชุตา/ผู้จัดทำ๒๐ มกราคม ๒๕๕๔นฤตยา/ผู้ตรวจ๒๓ พฤษภาคม ๒๕๕๔[๑]ราชกิจจานุเบกษาเล่ม ๘๗/ตอนที่ ๑๑๖/หน้า ๘๕๔/๑๕ ธันวาคม ๒๕๑๓